Maren Aardahl

Maren Nyland Aardahl (født 1994) er en norsk håndballspiller som tidligere spilte på landslaget i strandhåndball, og ble tatt ut på A-landslaget i håndball foran Håndball-VM 2021.

 Karriere 
 Klubbhåndball 
Aardahl startet sin karriere i , hvor hun under 2015/16-sesongen tok sølv i eliteserien – fire poeng bak . Byåsen kom på fjerdeplass i Eliteserien 2016/17 og i 2017/18. I sesongen 2018/19 endte de på sjetteplass. Hun gikk til den tyske Bundesligaklubben SG BBM Bietigheim i 2019.Norges håndballforbund - Før seriestart i REMA 1000-ligaen Kvinner, besøkt 20. desember 2021. Bietigheim kom på andreplass Bundesligaen i håndball for kvinner 2019/20. Hun spilte for SCM Râmnicu Vâlcea i 2020/21-sesongen, disse kom på tredjeplass i Liga Națională denne sesongen. I 2021 gikk hun til Odense Håndbold.Kvindesport.dk - Norske Maren Aardahl skifter til Odense Håndbold, besøkt 20. desember 2021. 

 Beachhåndball 
Ved NM i strandhåndball 2016 spilte hun for , og vant NM-gull sammen med dem. Hun ble tatt ut på landslaget i strandhåndball for første gang i 2016, og ble tatt ut til Prague Open i Praha og VM i beachhåndball 2016.Norges håndballforbund - Beach-troppen til VM besøkt 4. juli 2016. Norge fikk bronse i VM 2016, etter at de slo Ungarn 2-1 i bronsefinalen, der Aardahl scoret 8 poeng.Norges håndballforbund - Bronse i Beach-VM, besøkt 30. juli 2018.

Hun deltok i EM i beachhåndball 2017 i Zagreb, der Norge vant, og i Verdenslekene 2017 der Norge kom på fjerdeplass. Norge fikk sølv under VM i beachhåndball 2018, og Aardahl ble der tatt ut på All-star-laget, som turneringens beste venstreving. Norge vant også fair play-prisen, som i 2016.IHF - All-Star Teams announced, besøkt 29. juli 2018. Hun deltok ikke i EM i beachhåndball 2019, og heller ikke i EM i beachhåndball 2021. 

 Landslaget i håndball 
Hun debuterte på Norges kvinnelandslag i håndball mot Slovenia 10. oktober 2021 og ble tatt ut på Norges lag til VM 2021 i Spania. Aardahl var en viktig forsvarsspiller i dette verdensmesterskapet som Norge vant etter at de slo Frankrike 29–22 i finalen.  Hun spilte også på Norges lag som tok gull i EM 2022, OL 2024 og EM 2024.

 Referanser 

 Eksterne lenker 

 Presentasjon hos Byåsen IL
 Gammel profil hos Byåsen IL
 Presentasjon hos Norsk Topphåndball 
 Presentasjon hos Byåsen Håndball på Instagram

Kategori:Personer fra Trondheim kommune
Kategori:Norske beachhåndballspillere
Kategori:Norske håndballspillere
Kategori:Olympiske mestere for Norge
Kategori:Verdensmestere i håndball
Kategori:Norgesmestere
Kategori:Håndballspillere for Byåsen IL
Kategori:Håndballspillere for Odense Håndbold
Kategori:Håndballspillere for SCM Râmnicu Vâlcea
Kategori:Håndballspillere for SG BBM Bietigheim
Kategori:Spillere i Håndball-VM 2021 for kvinner
Kategori:Håndballspillere under Sommer-OL 2024
Kategori:Deltakere for Norge under Sommer-OL 2024
Kategori:Medaljevinnere under Sommer-OL 2024
Kategori:Europamestere i håndball